Document ID: 32008D0789

DEĊIŻJONI TAL-KUMMISSJONI
tat-3 ta’ Ottubru 2008
li temenda d-Deċiżjoni 2006/588/KE li talloka l-ammonti li jirriżultaw mill-modulazzjoni provduta fl-Artikolu 10 tar-Regolament tal-Kunsill (KE) Nru 1782/2003 lill-Istati Membri għas-snin 2006 sa 2012
(notifikata taħt id-dokument numru C(2008) 5534)
(2008/789/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KE) Nru 2358/71 u (KE) Nru 2529/2001 (1), u partikolarment l-ewwel subparagrafu tal-Artikolu 10(3) tiegħu,
Billi:
(1)
Id-Deċiżjoni tal-Kummissjoni 2006/410/KE (2) tistipula l-ammonti li jirriżultaw mill-applikazzjoni tat-tnaqqis tal-pagamenti diretti stabbiliti bl-Artikoli 10(2) tar-Regolament (KE) Nru 1782/2003, għas-snin 2006 sa 2012, biex jintużaw għall-ispejjeż tal-Fond Agrikolu Ewropew għall-Iżvilupp Rurali (FAEŻR), għas-snin finanzjarji 2007 sa 2013.
(2)
L-ammonti li jirriżultaw mill-applikazzjoni tal-modulazzjoni, stabbilita bid-Deċiżjoni 2006/410/KE ġew immodifikati bid-Deċiżjoni tal-Kummissjoni 2008/787/KE (3). Din l-emenda taffettwa l-ammonti li jikkorrispondu għas-snin 2008 sa 2012. Dan sar, minn -naħa, minħabba ż-żieda fil-pagamenti bħala riżultat tar-riforma fis-setturi tal-frott u tal-inbejjed u, mill-oħra, minħabba t-tnaqqis tal-limiti nazzjonali stabbiliti fl-Anness II għar-Regolament (KE) Nru 1782/2003, bħala riżultat tal-eżami mill-ġdid previst fl-Artikolu 12(4) tar-Regolament imsemmi. L-ammonti li jirriżultaw mill-modulazzjoni stipulata fl-Artikolu 10 tar-Regolament (KE) Nru 1782/2003 għas-snin 2006 sa 2012 għandhom jiġu mmodifikati.
(3)
Id-Deċiżjoni tal-Kummissjoni 2006/588/KE (4) għandha għalhekk tiġi emendata.
(4)
Il-miżuri previsti f'din id-Deċiżjoni huma skond l-opinjoni tal-Kumitat ta’ Ġestjoni tal-Pagamenti Diretti,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2006/588/KE għandu jinbidel bit-test fl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, 3 ta’ Ottubru 2008.

Labels: 18
19
5
6